#

# REPUBLIKA HRVATSKA

**BJELOVARSKO-BILOGORSKA ŽUPANIJA**

**UPRAVNI ODJEL ZA GOSPODARSTVO,**

**OBRTNIŠTVO I REGIONALNI RAZVOJ**



Bjelovar, 26. rujna 2018.

GRADOVIMA I OPĆINAMA SA PODRUČJA BBŽ

n/o gradonačelnika i načelnika općina

TURISTIČKIM ZAJEDNICAMA

n/o direktora i voditelja ureda

BICIKLISTIČKIM UDRUGAMA I KLUBOVIMA

n/o predsjednika

TURISTIČKIM SUBJEKTIMA SA PODRUČJA BBŽ

n/o vlasnika objekata, direktora, nositelja OPG-a

PREDMET: **Edukacija za ciklovodiče za područje Bjelovarsko-bilogorske županije,**

 **poziv, dostavlja se**

Poštovani,

Program edukacije biciklističkih vodiča u Bjelovarsko-bilogorskoj županiji održat će se u trajanju od pet dana, **12.-14. i 20.-21. listopada 2018 godine.**

U sklopu programa odradit će se gradiva važna za pružanje kvalitetne i sigurne usluge biciklistički vodiča: kartografija, orijentacija, fiziologija, sportska prehrana i trening, izrada biciklističkih paketa, upravljanje grupom biciklističkih turista i vođenja, prva pomoć, tehnike vožnje, terensko servisiranje bicikla, kao i upoznavanje sa zakonskom regulativom.

**Uspješni polaznici dobivaju Uvjerenje o položenom stručnom osposobljavanju** na osnovi kojega će se pri Hrvatskom biciklističkom savezu svim uspješnim polaznicima izraditi licenca biciklističkog vodiča za 2018. godinu.

Za prisustvovanje u programu potrebno je:

- solidna tjelesna kondicija i iskustvo vožnje biciklom;

- ispravan **MTB bicikl** (poželjno SPD pedale i sprinterice, ali mogu i „obične“ - flat pedale);

- **kaciga** (poželjne su i naočale)!

- biciklistički dres (ili prikladnu odjeću) – kratka i duga kombinacija;

- priručni alat za servis (po mogućnosti s alatom za skidanje lanca), rezervnu gumu, komplet za

 krpanje, pumpu;

- pelerina (šuškavac);

- prednje i zadnje svjetlo nije na odmet, ako se terenski rad odulji;

- „civilna“ odjeća, dovoljno topla;

- poželjno znanje bar jednog stranog jezika.

Poželjni su noviji mobiteli (Android ili iPhone), a jednako tako i GPS uređaj – tko ima.

P**ristupanje edukaciji besplatno je za polaznike s područja Bjelovarsko-bilogorske županije.** Program je sufinanciran od strane Ministarstva turizma i Bjelovarsko-bilogorske županije.

Troškove puta, konzumacije i eventualnog noćenja pokrivaju polaznici.

Zainteresirani neka se prijave putem obrasca u prilogu s potrebnim dodatnim podacima, koji je potrebno vratiti na e-mail; **dalibor.jurina@bbz.hr najkasnije do 5. listopada (petak) 2018. godine** a nakon prijave pravovremeno će dobiti potrebne informacije o programu (mjestu održavanja, satnici i rasporedu predavanja i drugo).

Sa poštovanjem,

 v.d.Pročelnik-a

 Dalibor Jurina, mag.ing.agr., v.r.